cyanic-selkie/wikianc huggingface dataset:
Ուիլյամ Բլեյք
Ընդհանուր մշակութային ազդեցություն
Ջուն Սինգերը և այլք կարծում էին, որ Բլեյքի մտքերը մարդկային բնույթի մասին առաջ էին անցել ժամանակը և անգամ եղել էին շատ նման հոգեվերլուծող՝ Կարլ Գուստավ Յունգի տեսություններին, չնայած նա ինքն չէր ընկալում Բլեյքի աշխատանքները ավելի բարձր մակարդակով, կարծելով դրանք, մեծ հաշվով, նկարչական արդյունք, քան անգիտակից գործընթացների աուտենտիկ պատկերացումը գիտական մակարդակով։ Նմանապես կարծում էր նաև Դիանա Հյում Ջորջը՝ գտնելով, որ Բլեյքին կարելի է դիտարկել որպես Զիգմունդ Ֆրոյդի նախորդը։
Բլեյքը հսկա ազդեցություն էր թողել 1950 թվականների գրող-բիտնիկների և 1960-ակաների սուբկուլտուրայի վրա և հաճախ նշվում էր կոմպոզիտոր, գրող և կատարող՝ Բոբ Դիլանի, Ջիմ Մորիսոնի և գրող-բիտնիկ՝ Ալլեն Գինզբերգի ստեղծագործություների մեջ։ Ֆիլիպ Փոլմանի ֆանտազիական տրիլոգիայի գլխավոր հերոսների կերպարները մեծամասնությամբ փոխառվածեն «Դրախտի և Դժողքի ամուսնության» միջից։ Բլեյքի բանաստեղծություները նաև XX դարի 60-ակաների հայտնի կոմպոզիտորների մեղեդիների հիմքմ էին հանդիսանում, իսկ փորանկարները ունեցել են մեծ ազդեցություն ժամանակակից գրաֆիկական վեպի վրա։
Հրատարագչութլյուն
{|| content2 =
Արտաքին հղումներ
Կատեգորիա:Անգլիացի բանաստեղծներ Կատեգորիա:Անգլիացի նկարիչներ Կատեգորիա:1757 ծնունդներ Կատեգորիա:Նոյեմբերի 28 ծնունդներ Կատեգորիա:1827 մահեր Կատեգորիա:Օգոստոսի 12 մահեր Կատեգորիա:Լոնդոն քաղաքում ծնվածներ Կատեգորիա:Անգլիացի ֆեմինիստ գրողներ Կատեգորիա:Աստվածաբաններ Կատեգորիա:Անգլիացի փիլիսոփաներ Կատեգորիա:Կրոնների քննադատներ Կատեգորիա:Ֆեմինիստ գրողներ Կատեգորիա:Լոնդոնի թագավորական ընկերության անդամներ Կատեգորիա:Օրհներգերի հեղինակներ Կատեգորիա:Բրիտանացի պատկերազարդողներ Կատեգորիա:Բրիտանացի արվեստագետներ
Կուբինա (աուլ)
Կուբինա (Кубина, Къвбина-Къвбиналокт-Къвбинакыт), աուլ Ռուսաստանի Դաշնության Կարաչայ-Չերքեզական Հանրապետության Աբազական շրջանի կազմում։
Բնակչությունը 2016 թվականին գրանցված տվյալներով կազմում էր 3062 մարդ։
Արտաքին հղումներ
Կատեգորիա:Կարաչայ-Չերքեզիայի Աբազական շրջանի բնակավայրեր Կատեգորիա:1862 թվականին հիմնադրված բնակավայրեր
Մոշե Սաֆդի
Մոշե Սաֆդի (Moshe Safdie, ), իսրայելցի, կանադացի և ամերիկացի ճարտարապետ։
Կենսագրություն
Մոշե Սաֆդին ծնվել է 1938 թվականին Հայֆայում, ընտանիքի ավագ որդին։ Հայրը` Լեոնը, Հալեպից է, տեքստիլ վաճառող։ Մայրը` Ռախելը, Անգլիայում բնակեցված սիրիացի փախստականների ընտանիքից է, աշխատել է որպես քարտուղար։ Ծնողները ծաոթացել և ընտանեկան կյանք են սկսել Պաղեստինում ։ 15 տարեկան հասակում Մոշե Սաֆդին ծնողների հետ տեղափոխվել է Մոնրեալ (Կանադա)։ Ավարտել է Մակգիլի համալսարանը ճարտարապետություն մասնագիտությամբ 1961 թվականին և մասնագիտացել է Լուիս Կանի ղեկավարությամբ Ֆիլադելֆիայում։
Երբ նա 24 տարեկան էր, նրա դիպլոմային աշխատանքը ընտրվեց 1967 թվականի համաշխարհային ցուցահանդեսում ցուցադրվելու համար, որ անցկացվում էր Մոնրեալում։ Հաբիթաթ 67 անունով այդ նախագիծը բնակելի համալիր է` կազմված ծավալային տարրերից, որոնք լեգոյի պես են դասավորված։ 1967 թվականին Մոշեն վերադարձավ Իսրայել, որտեղ մասնակցեց հին Երուսաղեմի վերականգնմանը։ 1978 թվականին տեղափոխվեց ԱՄՆ` դասավանդելու Հարվարդի համալսարանում։
Ապրում է Քեմբրիջում, հանդիսանում է Կանադայի, Իսրայելի և Ամերիկայի Միացյալ Նահանգների քաղաքացի։ Նրա ընկերությունը` Moshe Safdie and Associates, Inc.-ը, մասնաճյուղեր ունի Տորոնտոյում և Երուսաղեմում։
Արտաքին հղումներ
Կատեգորիա:Հարվարդի համալսարանի դասախոսներ Կատեգորիա:Իսրայելցի ճարտարապետներ
Մեսա Վերդե ազգային պարկ
Մեսա-Վերդե (Mesa Verde National Park), ազգային պարկ, որը գտնվում է Կոլորադո նահանգի հարավարևմտյան մասում։ Մակերեսը՝ 211 կմ²։
Պատմություն
Պարկը ստեղծվել է 1906 թվականին բազմաթիվ ավերված բնակավայրերում հնդիկ անասազների կողմից, ստեղծված VI-XIII դարերում։
Պարկն իր անվանումն ստացել է Մեսա-Վերդե հարթավայրի անվանումից, որը տեղանքից գտնվում է 600 մ բարձրության վրա։ Հարթավայրի անվանումը թարգմանվում է իսպաներենից, ինչպես «Կանաչ աթոռ», քանզի այն ծածկված է փշատերև անտառներով՝ սոճի (Pinus edulis) և կոշտասերմ մոշ (Juniperus osteosperma)։
Մեսա-Վերդե ազգային պարկ կարելի է հասնել հյուսիսային մայրուղիով, որն անցնում է Կորտեզ և Դուրանգո քաղաքների միջով։ 18–րդ դարում իսպանացիք համառորեն փնտրում էին ցամաքային առևտրի ճանապարհ հյուսիսամերիկյան մայրցամաքից դեպի Խաղաղ օվկիանոս, Կալիֆորնիա։ Նոր Իսպանիայում Սանտա Ֆե քաղաքից էքսպեդիցիան առաջանում էր խորքը՝ դեպի լեռնային շրջաններ։ Դեռ հեռվից նրանք նկատեցին մութ կետ, որը պարզվեց փշատերև անտառ էր՝ քարավանների համար հիանալի կողմնորոշիչ։ Այդ ժամանակ քարտեզների վրա հայտնվեց Մեսա Վերդե անվանումը։ Այս վայրի արևմտյան շրջանում եվրոպացիք սկսեցին հիմնավորվել19-րդ դարի վերջում։ 1888 թվականի դեկտեմբերի 18-ին ձիավոր նախրապահ Ռիչարդ Ուէզերիլը փնտրելով կովերին, ձորի մյուս ափին նկատում է իրական քաղաք տներով ու աշտարակներով։ Հաջորդ օրը Ռիչարդը վերադարձավ, որպեսզի նորից ուշադիր նայի այդ հրաշքին։ Նա տեսավ մեծ քարե շենք, որը նման էր ամրոցի։ Դեղին պատերից սև ուղղանկյուններով նայում էին տասնյակ պատուհաններ։ Հետագայում Ռիչարդը և նրա եղբայրները սանդուղքի օգնությամբ կարողացան հասնել այդ շենքին և ուսումնասիրել այն։
Մեկ տարի անց նրանք ժայռերում հայտնաբերեցին ևս 182 բնակեցված տեղեր։ Գտնված ամենօրյա առարկաները նրանք վաճառեցին թանգարաններին և անհատ կոլեկցիոներներին։ Տրամաբանական էր, որ հնագույն քաղաքները կառուցել էին նավախո հնդկացի ցեղերի նախորդները։ Այդ պատճառով Ռիչարդ Ուէզերիլը առաջարկեց բնակչությանը կոչել «անասացի», որը նավախոների լեզվով նշանակում էր նախնիներ։ 10 մ բարձրությամբ սանդուղքը մի մասն է պատշգամբով տանը հասնելու համար։ Այդ տանը հասնելու համար պետք է սողոսկել նեղ թունելի միջով և բարձրանալ աստիճաններով։ 1893 թվականին դուրս եկավ առաջին գիտական աշխատանքը նվիրված այդ բացահայտմանը, շվեդ Գուստավ Նորդենշելդի «Մեսա Վերդեի ժայռե կացարանները»։ Հետագայում այդ հեռացված տեղերին հասան «սև հնագետները»։ Նրանք այրեցին մեծ շենքի տանիքը և պատերին առաջացրեցին ծակեր։ 1980 թվականի վերջին Կոլորադո նահանգի կանանց ընկերությունները սկսեցին պաշտպանել ունիկալ հնությունները։ 1906 թվականին Մեսա Վերդեի շրջանը դարձավ առաջին ազգային պարկը։ Այնտեղ արգելեցին կատարել պեղումներ, տեղաշարժել պատմական առարկաներ։
Մեսա-Վերդե ազգային պարկ կարելի է հասնել հյուսիսային մայրուղիով, որն անցնում է Կորտեզ և Դուրանգո քաղաքների միջով։ Առաջին մարդիկ այցելել են այնտեղ 6-րդ դարում։ Մեսա Վերդեում մարդիկ բնակվեցին 550 տարի։ Սկզբում նրանք ապրել են բլինդաժներում, զբաղվում էին որսով։ Որսացել են եղնիկներ և հավաքել ընկույզներ։ 8-րդ դարում նրանք սովորեցին նստակյաց կյանքին, ստեղծեցին գյուղատնտեսություն և կառուցեցին մեծ տներ շատ սենյակներով, որոնց անվանում էին պուէբլո։ Նրանք ապրում էին պուէբլոներում, որոնք կառուցում էին բարձր ժայռերի վրա։ Նրանցում պաշտպանվում էին վատ եղանակից, ամռանը այնտեղ հով էր իսկ ձմռանը ոչ այնքան ցուրտ։ Փայտյա աստիճաններով հնդկացիները հասնում էին իրենց տները, դաշտերը։ Ամբողջությամբ այդ տները հիշեցնում են ժամանակակից բազմաբնակարան շենքեր։ Մեսա Վերդեում է գտնվում Հյուսիսային Ամերիկայի ամենախոշոր տներից մեկը՝ ժայռե կացարանը։ Այնտեղ կա 150 բնակելի սենյակ, բացի այդ այնտեղ եղել են պահեստներ և կլոր սենյակներ հոգևորական ծեսերի համար։ Պուէբլոները չունեն ստանդարտ պլան։ Շինարարները կառուցում էին պատերը որտեղ որ հնարավոր էր։ Տեղական ավազից պատրաստում էին հացի չափով բլոկներ և ամրացնում էին թրջաց կավով։ Շատերի պատերը սվաղված էին և գեղեցկացված։
Բնակիչները տնային աշխատանքով զբաղվում էին փողոցներում։ Կանայք հյուսում էին զամբյուղներ, սանդալներ, կարում էին ծածկոցներ, պատրաստում էին կերամիկական ամաններ և նկարազարդում սև գույնով։ Կավե ամաններում ձմռան համար պահում էին լոբազգիներ, ապխտած միս, հատապտուղներ, ընկույզներ, չորացրած ծաղիկներ, որոնք օգտագործում էին որպես համեմունք։ Տղամարդիկ քարից ու ոսկրից պատրաստում էին տարբեր գործիքներ՝ դանակներ, ասեղներ, կացիններ և այլ անհրաժեշտ իրեր։ Չնայած շինարարական բարձր մակարդակի անասացիները մնում էին քարե դարում՝ մետաղը նրանց ծանոթ չէր։ Կրակը օգտագործում էին ամռանը կերակուր պատրաստելու համար, իսկ ձմռանը բոլոր սենյակներում կրակը վառվում էր։ Մինչև հիմա պատերի և առաստաղի սևացած տեսքը հիշեցնում է ցրտերի մասին։ Անպիտան բոլոր առարկաները, սնունդը պատուհաններից թափվում էր ժայռերին։
Կիվան՝ հոգևորական ծեսերի համար նախատեսված սենյակ էր։ Սենյակի կենտրոնում կար փոս նախատեսված կրակի համար։ Առաստաղում բացված անցքից՝ աստիճանի օգնությամբ իջնում էին կիվա։
Հնդկացիները որսում էին վայրի թռչունների, որոնք թռչում էին վայրի ընկուզենու վրա։ Այդ ընկուզենու ճյուղերից պատրաստում էին նետ ու աղեղ։ Որսորդները խփում էին եղջերուների, սկյուռիկների, նապաստակների և նրանց մորթուց պատրաստում ձմեռային հագուստ։ Գեղեցիկ և խոշոր փետուրներից պատրաստում էին տաք և թեթև ծածկոցներ։ Անասացիների համար կարևոր էր յուկկան։ Նրա խոշոր տերևներից ստանում էին թելեր զամբյուղների, սանդալների, խալիների և հագուստների համար։ Փշերը օգտագործում էին որպես կարի ասեղներ, իսկ ծաղիկներից եփում էին ապուրներ։ Պտուղները արտաքին տեսքով նման էին վարունգի, որոնք օգտագործվում էին սննդի մեջ։ Հում վիճակով նրանց համը հիշեցնում է դդմիկի համ, իսկ եփած վիճակում հիշեցնում է կարտոֆիլի համ։ Յուկկայի պտուղներից պատրաստված պյուրեների մեջ լցնում էին հատապտուղներ, պատրաստում էին խմորներ և չորացնում էին։ Արմատներից եփում էին օճառ։
Ինչ պատահեց Մեսա Վերդեի բնակիչներին երբ արդեն կերտել էին հսկայական քարե քաղաք։ 1300 թվականին նրանք սկսեցին հեռանալ։ Բնակիչները ստիպված էին լքել իրենց տները և հեռանալ չոր եղանակի պատճառով։ Նրանց շրջան հասավ երաշտը, որը տևեց 20 տարուց ավելի։ Նրանք հեռանում էին հարավ, որտեղ որ ջուր կար։ Այդ բնակիչներից են սկիզբ առել Արիզոնա նահանգի հնդկացի ցեղերը խոպի և 15 տեսակի այլ ցեղեր Ռիո Գրանդե գետի ջրավազանում՝ տաոս, ակոմա զունի և այլն։ Ինչպես նրանց նախնիներին այնպես էլ իրենց անվանում էին պուէբլո։ Նրանք բնակվում են Նյու Մեքսիկո բարձունքին, կավե տներում։
Մեսա Վերդեի բարձունքը հիմա նորից աշխուժ է։ Ազգային պարկը բաց է ամբողջ տարին, որտեղ կարելի է հասնել հյուսիսային մայրուղիով, որն անցնում է Կորտեզ և Դուրանգո քաղաքների միջով։ Պարկի տարածքում կան մոտ 200 տեսակի թռչուններ, այդ թվում ոսկե արծիվը, մեծ բվեճներ, գծավոր բազեներ և տարբեր տեսակի կոլիբրիներ։ Այստեղ կան նաև սպիտակ պոչիկներով նապաստակներ, քարե սկյուռ, լուսան, մողեսներ, ոչ թունավոր օձեր և տարանտուլաներ։ Չնայած նրա հեռավորությանը խոշոր քաղաքներից, այնտեղ ցանկանում են այցելել տասնյակ հազարավոր մարդիկ։ Զբոսաշրջիկների ընդհանուր քանակը 10 անգամ առավել է Մեսա Վերդեի բնակիչների քանակից։ Բնության և պատմական օբյեկտների պահպանման համար քայլել թույլատրվում է միայն հատուկ ուղիներով։ Ժայռե կացարանների մեծ մասը փակ են, նրանցով կարելի է հիանալ միայն բարձունքի հակառակ կողմից։
1978 թվականին ազգային պարկն ընդգրկվել է միջազգային ժառանգություն ցանկի մեջ (ՅՈՒՆԵՍԿՕ)։
Ամեն տարի պարկ են այցելում 700000-ից ավելի զբոսաշրջիկներ։
Գրականություն
Կատեգորիա:Համաշխարհային ժառանգություն ԱՄՆ-ում Կատեգորիա:ԱՄՆ-ի ազգային այգիներ
Ռիժանի (գյուղ, Վոլոդարսկ-Վոլինկիի շրջան)
Ռիժանի (Рижани), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1501 թվականին։
2011 թվականի տվյալներով Ռիժանի գյուղում բնակվում էր 1 019 մարդ։ Բնակավայրը զբաղեցնում է 2458 կմ² տարածք։ Բնակչության խտությունը կազմում էր 475,2 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1501 թվականին հիմնադրված բնակավայրեր
Պուշկարևո (գյուղ, Վելիկա Բոգաչկայի շրջան)
Պուշկարևո (Пушкареве), գյուղ Ուկրաինայի Պոլտավայի մարզի Վելիկա Բոգաչկայի շրջանում։ Բնակավայրը նախկինում նաև անվանվել է Պուշկարևո։ Հիմնադրվել է 1910 թվականին։
2001 թվականի տվյալներով Պուշկարևո գյուղում բնակվում էր 260 մարդ։ Բնակավայրը զբաղեցնում է 0,817 կմ² տարածք։ Բնակչության խտությունը կազմում էր 318,24 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1910 թվականին հիմնադրված բնակավայրեր
Գրանտ շրջան (Մինեսոտա)
Գրանտ շրջան (Grant County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,415 կմ² է, բնակչությունը՝ 6,289 մարդ (2000 թ. տվյալներով)։ Շրջկենտրոնն է Իլբո Լեյք բնակավայրը։ Կազմավորվել է 1868 թ.։
Կատեգորիա:Մինեսոտա նահանգի շրջաններ
Ելենա Մալիշևա
Ռուսական Առաջին ալիքով հեռարձակվող «Առողջություն» և «Ապրել առողջ» հեռուստահաղորդումների ղեկավար և հաղորդավարուհի, Մոսկվայի պետական բժշկա-ստոմատոլոգիական համալսարանի պրոֆեսոր։
Կենսագրություն
Ծնվել է 1961 թվականի մարտի 13-ին Կեմերովոյում, բժիշկների ընտանիքում։ Մայրը՝ Գալինա Ալեքսանդրովնան, իսկ հայրը՝ Վասիլի Իոսիֆովիչը եղել են բժիշկներ մեծ հիվանդանոցներից մեկում ։ Ավագ քույրը՝ Մարինա Վասիլիևնա Կոստենկոն բժիշկ-նյարդաբան է, ապրում է Տուապսեում, մասնագիտությամբ բժիշկ է ։ Երկվորյակ եղբայրը՝ Ալեքսեյը վիրաբույժ է, բժշկական գիտությունների դոկտոր, Մոսկվայի  Բոտկինի անվան կլինիկական ինֆեկցիոն հիվանդանոցի գլխավոր բժիշկը ։ Ելենան ոսկե մեդալով ավարտել է Կեմերովոյի թիվ 19 միջնակարգ դպրոցը և ընդունվել Կեմերովոյի բժշկական ինստիտուտի բուժական ֆակուլտետ, որն ավարտել է կարմիր դիպլոմով՝ 1983 թվականին։
1984 թվականին ավարտել է ԽՍՀՄ բժշկական գիտությունների ակադեմիայի ասպիրանտուրան ։ 1987 թվականին պաշտպանել է ատենախոսություն՝ բժշկական գիտությունների թեկնածուի գիտական աստիճան ստանալու համար՝ թեման «Սրտային առիթմիաների կանխարգելում և վերացում սթրեսային ազդեցություններին հարմարվելու և գամմա-ամինոբուտիրաթթվի ակտիվացման միջոցով» ։ Որոշ ժամանակ աշխատել է բժիշկ-թերապևտ, եղել է Ն. Ի. Պիրոգովի անվան Ռուսաստանի ազգային հետազոտական բժշկական համալսարանի ներքին հիվանդությունների ամբիոնի ասիստենտ։
Ներկայումս Մոսկվայի պետական բժշկա-ստոմատոլոգիական համալսարանի պրոֆեսոր է։ 1992 թվականին վարել է «Բաղադրատոմս» հաղորդումը, որը եթեր է հեռարձակվել Կեմերովո քաղաքի «Կուզբաս» հեռուստաալիքով ։
1994 թվականին վարել է «Բժիշկ կանչե՞լ եք» ամենօրյա հաղորդումը ։
1997 թվականին «Առողջություն» ծրագրի վերաթողարկումից հետո Ելենան դարձել է ծրագրի հաղորդավար, ղեկավար և հեղինակ ։ Առաջին եթերը հեռարձակվել է 1997 թվականի հոկտեմբերի 3-ին։ Մինչև 2014 թվականը հաղորդումը հեռարձակվել է նաև «Ռուսաստանի ռադիոյով»։
2003 թվականին Դանա Բորիսովայի և Լարիսա Կրիվցովայի հետ կարճ ժամանակով վարել է Առաջին ալիքով եթեր հեռարձակվող «Կանանց քաղաք» հաղորդաշարը։
2007 թվականից «Ռուսական հեռուստատեսության ակադեմիայի» անդամ է։
Բժշկության ոլորտում մոտ 50 գիտական հրապարակումների հեղինակ է։ 2012 թվականից ակտիվորեն զբաղվում է կոմերցիոն նախագծով՝ «Ելենա Մալիշևայի սննդակարգ» ։
«Համառուսաստանյան ժողովրդական ճակատի» կենտրոնական շտաբի անդամ է ։ 2018 թվականին Մոսկվայի քաղաքապետի ընտրությունների ժամանակ եղել է Սերգեյ Սոբյանինի վստահելի անձը։
Ընտանիք
Ամուսին՝ Իգոր Յուրևիչ Մալիշև (1959, Հունվարի 17, Նովոկուզնեցկ)՝ Մոսկվայի պետական բժշկա-ատամնաբուժական համալսարանի պրոֆեսոր, բժշկության դոկտոր, մոլեկուլային կենսաբանության մասնագետ, լաբորատորիայի ղեկավար, Ռուսաստանի Դաշնության նախագահի մրցանակակիր  ։
Ավագ որդին՝ Յուրի Իգորևիչ Մալիշևը (1988, մարտի 16) մասնագիտությամբ բժիշկ է, որոշ ժամանակ զբաղվել է պրոդյուսերական աշխատանքով ։ 2020 թվականից ԱՄՆ-ում ուսումնասիրում է սրտաբանություն ։ Ամուսնացել է 2014 թվականին, կինը հայուհի է ,  ունեն երկու որդի ։
Կրտսեր որդին՝ Վասիլի Իգորևիչ Մալիշևը (1990, դեկտեմբերի 21) փաստաբան է, ավարտել Ռուսաստանի իրավաբանական ակադեմիան, որից հետո ուսումը շարունակել է ԱՄՆ-ի փաստաբանական դպրոցներից մեկում։
Ելենա Մալիշևա բժշկական կենտրոններ
Ելենա Մալիշևա բժշկական կենտրոններ են գործում են Մոսկվայում, Սանկտ Պետերբուրգում և Կրասնոդարում։ Ռուսաստանի տարբեր քաղաքներում բացվել են նիհարելու կլինիկաներ, որոնց ցանցն անընդհատ ընդլայնվում է։
2018 թվականի նոյեմբերին Մոսկվայի Մալիշևայի բժշկական կենտրոնում ստուգման արդյունքում լուրջ խախտումներ են արձանագրվել, ինչի արդյունքում կլինիկան վարչական տուգանքի է ենթարկվել ։
Կոռուպցիայի դեմ պայքարի հիմնադրամի հետաքննություն
Կոռուպցիայի դեմ պայքարի հիմնադրամը համոզված է, որ Ելենա Մալիշևան այդ գումարները ստացել է իր քարոզչական գործունեության համար, Առաջին ալիքում աշխատելու ժամանակ, «Միասնական Ռուսաստան» կուսակցության անդամ Սերգեյ Սոբյանինին  և Վլադիմիր Պուտինին աջակցելու համար։ Բացի դրանից հիմնադրամը նշել է, որ Ելենան համաճարակի ժամանակ կեղծ տեղեկություններ է տարածել կորոնավիրուսի վարակի վտանգի մասին ։
Արտաքին հղումներ
Կատեգորիա:Հաղորդավարուհիներ ըստ ազգության Կատեգորիա:Ռուս հաղորդավարներ Կատեգորիա:Ռուս բժիշկներ Կատեգորիա:Մանկավարժներ այբբենական կարգով Կատեգորիա:Խորհրդային մանկավարժներ Կատեգորիա:Ռուս մանկավարժներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս հասարակական գործիչներ Կատեգորիա:Բժշկական գիտությունների դոկտորներ Կատեգորիա:Խորհրդային պրոֆեսորներ
Ջոզեֆ Լինդոն Սմիթ
Ջոզեֆ Լինդոն Սմիթ (Joseph Lindon Smith, ), ամերիկացի նկարիչ, հայտնի է հնություններին` հատկապես եգիպտական դամբարաններին նվիրված իր աշխատանքներով ։ Նյու Հեմփշիր նահանգի Դուբլին քաղաքի գեղարվեստական գաղութի հիմնադիրներից մեկն էր։
Կենսագրություն
Ծնվել է 1863 թվականի հոկտեմբերի 11-ին Ռոդ Այլենդ նահանգի Պոտակետ քաղաքում՝ մեծածախ անտառարդյունաբերող Հենրի Սմիթի (Henry Francis Smith) և Էմմա Սմիթ Գրինլիֆի (Emma Greenleaf Smith) ընտանիքում։
Ծնողները կողմ էին, որ իրենց տղան արվեստ ուսումնասիրի, և Ժոզեֆը կրթություն է ստանում Բոստոնի թանգարանի գեղարվեստի դպրոցում։ 1883 թվականի աշնանը բոստոնյան դպրոցի իր ընկեր և համակուրսեցի Ֆրենկ Բենսոնի հետ Սմիթը տեղափոխվում է Եվրոպա։ Նրանք Փարիզում ապրում էին նույն բնակարանում, սովորում Ժյուլիանի ակադեմիայում` Ուիլյամ Բուգրոյի, Ժյուլ Ժոզեֆ Լեֆևբրեի և Գուստավ Բուլանժեյի մոտ։
Սմիթը մի քանի տարի անցկացնում է Եվրոպայում` ճանապարհորդելով Հունաստանում և Իտալիայում, հաճախ ընկերոջ` Ֆրենկ Բենսոնի ընկերակցությամբ, որը նկարել է երիտասարդ Սմիթի դիմանկարը (1884)։ Վենետիկում էքսկուրսիաներից մեկի ժամանակ Ժոզեֆը ծանոթանում է Իզաբելլա Գարդների հետ, ով դառնում է նրա ընկերն ու հովանավորը։
1899 թվականին Սմիթն ամուսնանում է Կորինա Պուտնամի (1883-1950) հետ ։ Իրենց հետագա ողջ կյանքի ընթացքում նրանք ձմեռային ամիսներն անցկացնում էին Եգիպտոսում, Ասիայում կամ Լատինական Ամերիկայում, իսկ ամռանն ապրում էին Դուբլինում, Նյու Հեմփշիրում։
1931 թվականին Ժոզեֆ Սմիթը նշանակվում է Բոստոնի գեղարվեստի թանգարանի դպրոցի նախագահ։ Նա նաև թանգարանի եգիպտական բաժանմունքի պատվավոր կուրատորն էր։ Նրա աշխատանքները պահվում են ԱՄՆ-ի տարբեր թանգարաններում, այդ թվում, Իզաբելլա Ստյուարտ Գարդների թանգարանում, Բոստոն Գեղարվեստի թանգարանում, Ֆիտչբուրգի Գեղարվեստի թանգարանում և «Fogg» թանգարանում։
Մահացել է 1950 թվականի հոկտեմբերի 18-ին։ Թաղված է Նյու Հեմփշիր նահանգի Դուբլին քաղաքի քաղաքային գերեզմանոցում, կնոջ հետ ։
Արտաքին հղումներ
Կատեգորիա:19-րդ դարի ամերիկացի նկարիչներ
Բուսակ (կանտոն)
Բուսակ (Boussac), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 5369 մարդ էր։ Կանտոնի համարը 2308 է։ Բուսակ կանտոնում կա 13 կոմունա, որոնցից ամենամեծը Բուսակ կոմունան է։
Արտաքին հղումներ
Буссак (кантон)
Կատեգորիա:Կրյոզ դեպարտամենտի կանտոններ
Զիրաքլու (Արճեշի գավառ)
Զիրաքլու, գյուղ Արևմտյան Հայաստանում, Վանի վիլայեթի Արճեշի գավառակում, ըստ այլ աղբյուրների՝ Բիթլիսի վիլայեթի Մշո գավառում ։ Գտնվում էր Սիփան լեռան հյուսիս֊արևելյան լանջերին, Բիթլիսի նահանգի Մուշի գավառի Մանազկերտի գավառակի սահմանագլխին։
Բնակչություն
1850֊ական թվականներին ուներ 26 տուն՝ 213 անձ, իսկ 1909-ին՝ 34 տուն՝ 297 հայ բնակիչ։
Տնտեսություն
Բնակչության հիմնական զբաղմունքը երկրագործությունն ու անասնապահությունն էր։
Պատմամշակութային կառույցներ
Գյուղն ուներ Ս․ Ստեփանոս անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Անգոլա
Վարչական բաժանում
Վարչականորեն բաժանված է 18 օկրուգի (ներառյալ Կաբինդա օկրուգը, որը գտնվում է Կոնգո գետի գետաբերանից հյուսիս և Անգոլայից անջատված է Զաիրի առափնյա նեղ շերտով)։ Կենտրոնը ձևականորեն Նոր Լիսաբոնն Է, փաստորեն՝ Լուանդան։
Բնություն
Անգոլայի մեծ մասը սարահարթային է (1000 մ և ավելի բարձրությամբ), ծովափնյա նեղ (50—200 կմ) մասը՝ դաշտավայր։ Ամենաբարձր կետը Մոկո լեռն է (2610 մ)։ Երկրաբանական կառուցվածքով կազմում է Աֆրիկական պլատֆորմի մի մասը։ Անգոլան հարուստ է ալմաստի ցրոններով, նավթի, գորշ ածխի, երկաթի, մանգանի, պղնձի, ուրանի, ոսկու և այլ հանածոներով։ Անգոլայի ներքին մասի կլիման հասարակած-մուսոնային Է, անձրևային ամառով և չոր ձմեռով, մերձծովյան մասում՝ արևադարձային-պասատային, չորային։ Տաք ամսվա (մերձծովյան մասում՝ մարտ կամ ապրիլ, ներքին մասում՝ հոկտեմբեր կամ նոյեմբեր) միջին ջերմաստիճանը 22 °C–ից 28 °C է, ցուրտ ամսվանը (հուլիս, օգոստոս)՝ 15 °C–ից 22 °C։ Տարեկան տեղումները՝ 1000—1500 մմ, ծայր հարավում՝ 500–1000 մմ, ծովափին՝ հարավում 50—100 մմ, հյուսիսում՝ 250—500 մմ։
Խոշոր գետերից են Զամբեզին, Կասաին, Կվանգոն, Կվանզան, Կունենեն ևն։ Գետերն ունեն սահանքներ՝ հիդրոէներգիայի հարուստ պաշարներով, նավագնացության համար մեծ մասը պիտանի չէ։ Երկրում աճում են չոր արևադարձային, սաղարթավոր, նոսր անտառներ, որոշ վայրերում խոտային և թփուտային սավաննաներ են՝ տեղ-տեղ բաոբաբներով։ Հարավում մերկացած սավաննաներ են, կիսաանապատներ և անապատներ։ Կենդանական աշխարհում տիրապետող են Արևելա-Աֆրիկյան ենթամարզի սավաննայի ներկայացուցիչները՝ Արևմտա–Աֆրիկյան ենթամարզի անտառային ֆաունայի տարրերով։
Բնակչություն
Անգոլայի բնակչության մոտ 96%֊ի լեզուն պատկանում է բանտու լեզվաընտանիքին։ Մոտ 160 հզ. մարդ եվրոպացիներ են՝ հիմնականում պորտուգալացիներ։ Անգոլայի պաշտոնական լեզուն պորտուգալերենն է։ Բնակչության 35% քրիստոնյաներ են։
Գրականություն
Բանտու լեզվաընտանիքին պատկանող կիմբունդու, բունդու, կիկոնգո, գանգելա և այլ լեզուներով հարուստ բանավոր գրականություն։ Ժամանակակից գրավոր գրականությունը հիմնականում պորտուգալերեն է։ 19-րդ դարի վերջում Կորդեյրու դա Մատտան գրառել է Ժողովրդական բազմաթիվ ստեղծագործություններ և հրատարակել «Ժողովրդական իմաստությունը անգոլական ասացվածքներում» պորտուգալերեն ժողովածուն։ Գրող 0. Ռիբաշի «Միսոսո» (հ. 1—3, 1961) գրքում ամփոփված են 100 հեքիաթ և 500 ասացվածք։ Սկզբնական շրջանի գրականության համար (1855-1930) հատ– րարներին Ա-ի ժողովրդի դեմ պայքարում հատկանշական են երկու հակադիր ուղղություններ՝ գաղութատիրական և հայրենասիրական գաղափարախոսություններով։ 1930–1947 թվականները գրական կյանքի լճացման տարիներ էին։ Հաջորդ շրջանի (1948—1960) գրականությանը հատուկ է գաղութատիրության մերկացումը։ Այդ տարիներին սկզբնավորվել է «Գնում ենք հայտնագործելու Անգոլան» կուլտուր-լուսավորական հայրենասիրական շարժումը։ Լույս են տեսել առաջադեմ գրող Կ. Աորոմենյուի «Մեռյալ հող» (1949) և «Շրջադարձ» (1957) վեպերը։ Անգոլայի գրականության վերջին շրջանը հատկանշվում է ազատագրական պայքարի թեմատիկայի ընդլայնումով։ Առաջադիմակաև գրականությունը զարգանում է երկրի սահմաններից դուրս։ «Բանաստեղծություններ» (1961), «Տամաք աչքհրով» (1963) գրքերի հեղինակ, քնարերգության երեք անթոլոգիաների կազմող դի Անդրիադին Կորդեյրու դա Մատտան գրառել է Ժողովրդական բազմաթիվ ստեղծագործություններ և հրատարակել «Ժողովրդական իմաստությունը անգոլական ասացվածքներում» պորտուգալերեն ժողովածուն։
Արտաքին հղումներ
Կատեգորիա:Անգոլա Կատեգորիա:ՄԱԿ-ի անդամ երկրներ Կատեգորիա:Աֆրիկյան միության անդամ երկրներ Կատեգորիա:Ունիտար պետություններ Կատեգորիա:ՕՊԵԿ անդամ երկրներ Կատեգորիա:Հանրապետություններ
Ազգին ծառա 2
«Ազգին ծառա 2» (Слуга народу 2), 2016 թվականի ուկրաինական քաղաքական կինոկատակերգություն, որը նկարահանել է ռուս-ուկրաինացի ռեժիսոր Ալեքսեյ Կիրյուշչենկո ն։
2017 թվականի ապրիլին ֆիլմը առաջադրվել  է Ուկրաինայի ազգային «Ոսկե Ձիգա» կինոմրցանակի երեք կատեգորիաներում ։ 2017 թվականի օգոստոսին ֆիլմն ընտրվել է 2017 թվականի Մոնրեալի միջազգային կինոփառատոնի հիմնական «Հնարք համաշխարհային կինոյում» (Focus on World Cinema) ծրագրի սեկցիային մասնակցելու համար ։
Կապ սերիալի հետ
Ֆիլմի իրադարձություններն ընդգրկում են հատվածներ համանուն «Ազգին ծառա» սերիալի երկրորդ եթերաշրջանից։
Սյուժե
Վասիլի Գոլոբորոդկոն (Վլադիմիր Զելենսկի) արդեն գրեթե կես տարի է իշխանության ղեկին է։ Տնտեսական իրավիճակը երկրում վատացել է, գներն աճում են, ազգային արժույթը արժեզրկվում է։ Նախագահի նկատմամբ ազգային վստահությունը սրընթաց նվազում է։ Երկրում իրավիճակի կայունացման համար Գոլոբորոդկոն պետք է 15 մլրդ եվրո յի չափով ֆինանսական օգնություն ստանա արժույթի միջազգային հիմնադրամ ից, որը կարող է տրամադրել, եթե Ուկրաինա յում ներդրվեն բարեփոխումներ և ընդունվեն հակակոռուպցիոն օրենքներ։ Սակայն Գերագույն ռադա ն, որը գաղտնի ղեկավարում են մեծահարուստները, արգելափակում է այդ օրենքների փաթեթի քվեարկությունը։ Նախագահ Գոլոբորոդկոն հուսահատության մեջ է։ Նա խորհրդի և օգնության համար ստիպված է դիմել իր երդվյալ քաղաքական թշնամուն՝ նախկին վարչապետ Յուրի Իվանովիչ Չույկոյին (Ստանիսլավ Բոկլան), որին ինքն է բանտարկել կոռուպցիոն սկանդալից հետո։ Չույկոն առաջարկում է օգնել նախագահին իր խնդիրը լուծել իր համաներման պայմանով։ Նա մշակում է խորամանկ ռազմավարություն, որում անհրաժեշտ է արհեստականորեն շահերի բախում ստեղծել օլիգարխների միջև և ստիպել Գերագույն ռադային ընդունել պատգամավորների շրջանում ոչ ժողովրդականություն վայելող հակակոռուպցիոն օրենքների փաթեթը։
Ժամանակավոր դաշնակիցները՝ նախագահը և նախկին վարչապետը, ճամփորդության են մեկնում Ուկրաինայի տարածքով, որպեսզի իրականացնեն իրենց ծրագիրը։ Նրանք այցելում են Խարկով, Օդեսա, Զապորոժիե, Դնեպր և Լվով։ Նրանք սպասում էին բազմաթիվ արկածների, փորձություններ և նույնիսկ « տիտուշկաներ ի» հետապնդումներ ։
Արտադրություն
Ֆիլմը դարձել է «Квартал 95» ստուդիայի 10-րդ ժապավենը՝ սկսած «Սերը մեծ քաղաքում» ֆիլմից, որը ստուդիան վարձույթով է թողարկել դեռևս 2009 թվականին։
Ֆիլմի նկարահանումները սկսվել են 2016 թվականի օգոստոսի 13-ին Կիևի կենտրոնական երկաթուղային կայարանում և բացի մայրաքաղաքից, անցկացվել են Օդեսա յում, Լվով ում, Խարկովում և Զապորոժիե ում։
Ֆիլմի սաունդթրեքում օգտագործվել են ուկրաինական այնպիսի խմբերի երգեր, ինչպիսիք են «Ріапобой», « BoomBox », «Друга Ріка» և ուրիշներ։
Թողարկում
Ֆիլմի ցուցադրությունը կայացել է 2016 թվականի դեկտեմբերի 19-ին Կիևում ։ Ֆիլմը մեծ վարձույթի է դուրս եկել 2016 թվականի դեկտեմբերի 23-ին ։ Ուկրաինայում ֆիլմի դիստրիբյուտորը դարձել է UFD ընկերությունն ։
Բացի Ուկրաինայից, 2017 թվականի ապրիլի 27-ին ֆիլմը նաև վարձույթով է տրվել Բելառուս ում.
Ծանոթագրություններ
Կատեգորիա:Ուկրաիներեն ֆիլմեր Կատեգորիա:2016 ֆիլմեր
Հայրենիքի պաշտպանության համար զոհվածների հիշատակի օր
Հայրենիքի պաշտպանության համար զոհվածների հիշատակի օրը նշվելու է նոյեմբերի 22-ին ՝ ի հիշատակ արցախյան ազատամարտում հայրենիքի պաշտպանության համար նահատակվածների ։
2020 թվականի նոյեմբերի 13-ին Հայաստանի Հանրապետության նախագահ Արմեն Սարգսյանը և Ամենայն Հայոց Կաթողիկոս Գարեգին Բ-ն հանդես են եկել համատեղ կոչով՝ նոյեմբերի 22-ը հայտարարել արցախյան ազատամարտում նահատակաված հերոսների հիշատակի օր ։ Այդ օրն աշխարհի բոլոր հայկական եկեղեցիներում հիշատակի արարողություններ են կատարվելու ։
Առաջացման նախապատմություն
1988 թվականին վերսկսվել են Հայաստանի և Ադրբեջանի միջև տարածքային հակասությունները, ինչի արդյունքում սկսվել է Արցախյան պատերազմը։ 1994 թվականին կողմերի միջև հրադադար է կնքվել, սակայն դրա հաստատումից հետո տարբեր ընդհարումներ են տեղի ունեցել ։
Այսպես, 2016 թվականի ապրիլի 2-ին սկսվել է Քառօրյա պատերազմը, որի հետևանքով հայկական կողմից 93 զինծառայող է նահատակվել ։
2020 թվականի հուլիսին բախում է տեղի ունեցել Տավուշի շրջանում, որի արդյունքում հայկական կողմը 4 զոհ է ունեցել ։
2020 թվականի սեպտեմբերի 27-ին Ադրբեջանը ռազմական գործողություններ է սկսել արցախա-ադրբեջանական շփման գծի ողջ երկայնքով։ Ռազմական գործողությունները պատերազմի են վերածվել, որն ավարտվել է նույն թվականի նոյեմբերի 10-ին՝ Ռուսաստանի նախագահ Վլադիմիր Պուտինի, Ադրբեջանի նախագահ Իլհամ Ալիևի և Հայաստանի վարչապետ Նիկոլ Փաշինյանի համատեղ ստորագրած համաձայնագրով։ Պատերազմի արդյունքներով նոյեմբերի 19-ի դրությամբ՝ հայկական կողմը 1581 զոհ է ունեցել ։
Ծանոթագրություններ
Կատեգորիա:Արցախյան հակամարտություն Կատեգորիա:Նոյեմբերի 22 Կատեգորիա:44-օրյա պատերազմ Կատեգորիա:Հայաստանի հիշատակի օրեր
Վանքաձոր
Վանքաձոր, Հայաստանի գետակ Սյունիքի մարզում, Ողջի գետի աջ օժանդակը։ Սկիզբ է առնում Գոմբակ լեռան հյուսիսային լանջից և Ներքին Գիրաթաղ գյուղից 5 կմ արևելքում միանում մայր գետին։ Երկարությունը՝ 4,5 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Ողջի գետի վտակներ
Օլիմպիկ (ազգային պարկ)
Օլիմպիկ (Olympic National Park), ազգային պարկ, որը գտնվում է Վաշինգտոն նահանգի հյուսիս-արևմուտքում գտնվող Օլիմպիկ թերակղզում : Ստեղծվել է 1938 թ.: Ազգային պարկը աչքի է ընկնում իր կենսաբանական տեսակային բազմազանությամբ : Թերակղզին իր երկարատև մեկուսացված լինելու շնորհիվ ունի իր յուրահատուկ ֆաունան և ֆլորան։ Մինչև հիմա այստեղ հանդիպում են կենդանիների 15 էնդեմիկ և բույսերի 8 տեսակներ :
Եվս պարկի մի առանձնակի հատկանիշ-դա 3735 կմ² տարածքով բուսական աշխարհ է։ Պարկի տարածքում լճեր են, կուսական անտառներ են, ալպիական մարգագետիններ են, մոտ 60 սառցասարեր են, որոնք հանդիսանում են վայրի կենդանիների համար ապրելավայր, որը Խաղաղ օվկիանոսի ափամերձ մաս է իսկ կենտրոնական մասում գտնվում է Օլիմպիկ լեռը։ Այդ լեռնային բարձունքները, որոնց բարձրությունը տեղ-տեղ հասնում է 2400 մետրի, բաժանում է պարկը հարավային և արևելյան մասերի և հանդիսանում է որոշիչ փաստ ազգային պարկի արևելյան և հարավային մասերի կլիմայական պայմանների ձևավորման համար։ Հարավային մասում աճում են անձրևային անտառ և տեղումների ամենամեծ մասն այնտեղ է լինում։ Իսկ արևելյան մասը աչքի է ընկնում չոր կլիմայով, իսկ ԱՄՆ-ի հարավային ափամերձ շրջանը համընկնում է միայն հարավային Կալիֆորնիայի կլիմայի հետ։
1976 թ. այդ պարկը հանդիսացավ Համաշխարհային կենսոլորտի արգելանոց, իսկ 1981 թ. մտել է համաշխարհային ժառանգության ցանկի մեջ :
Սեն Մարտեն դը Լեն
Սեն Մարտեն դը Լեն (Saint-Martin-de-Lenne), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 268 մարդ, բնակչության խտությունը` 28.27 մարդ/կմ²։ Բնակավայրը զբաղեցնում է 9.48 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 33 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 124-ը, իսկ ոչ ակտիվները` 40։ Ակտիվության ցուցանիշը կազմում է 75,6 %։ 124 աշխատունակ մարդկանցից աշխատել է 118 անձ (64 տղամարդ և 54 կին)։ Գործազուրկ են եղել 6 անձ (3 տղամարդ և 3 կին)։ 40 անաշխատունակներից 8-ը եղել են աշակերտներ կամ ուսանողներ, 25-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ուրոսկոպիա
Ուրոսկոպիան պատմական բժշկական հետազոտության է՝ հիվանդի մեզի տեսողական հետազոտության համար՝ թարախի, արյան կամ հիվանդության այլ ախտանիշների գտնելու նպատակով։
Ուրոսկոպիայի՝ որպես հիվանդության ախտորոշման մեթոդի առաջին գրառումները թվագրվում են մ.թ.ա. 4-րդ հազարամյակից և մեծ տարածում են գտել դասական Հունաստանում։ Հետագայում Բյուզանդական դարաշրջանում և միջնադարում հասնելով բժշկական գերակայության, պրակտիկան ի վերջո փոխարինվեց ավելի ճշգրիտ մեթոդներով վաղ ժամանակակից ժամանակաշրջանում, որտեղ ուրոսկոպիան համարվում էր անբավարար՝ էմպիրիկ ապացույցների բացակայության և հետվերածննդյան դարաշրջանի բժշկության ավելի բարձր չափանիշների պատճառով։
Ժամանակակից բժշկության մեջ հիվանդի մեզի տեսողական հետազոտությունը կարող է նպաստել նախնական ախտորոշմանը, բայց ընդհանուր առմամբ սահմանափակվում է միզային համակարգի վրա հատուկ ազդող գործոններով, ինչպիսիք են միզուղիների ինֆեկցիաները, երիկամների և միզապարկի խնդիրները ինչպես նաև լյարդային անբավարարությունը։
Պատմություն
Ուրոսկոպիայի համար մեզի հետազոտության գրառումները թվագրվում են մ.թ.ա. 4000 թվականին, որոնք սկիզբ են առել բաբելոնացի և շումերացի բժիշկներից ։ Ք.ա. 4-րդ դարի սկզբին հույն բժիշկ Հիպոկրատը ենթադրեց, որ մեզը չորս հեղուկների «ֆիլտրատ» է, և սահմանափակեց այս մեթոդից ստացվող ախտորոշումները միզապարկի, երիկամների և միզուկի հետ կապված հիվանդությունների ժամանակ ։ Սա իր հերթին ստիպեց մեկ այլ հույն բժշկի՝ Գալենին, հստակեցնել այն գաղափարը, որ մեզը միայն արյան ֆիլտրատ է, այլ ոչ թե սև լեղու, դեղին լեղու կամ խորխի։
Այնուհետև եկավ բյուզանդական բժշկության ժամանակը, թեև այն պահպանեց իր արմատները անտիկ հունահռոմեական շրջանից և շարունակեց ուրոսկոպիայի կիրառումն ու ուսումնասիրությունը, որը ի վերջո դարձավ հիվանդության ախտորոշման հիմնական մեթոդը։ Բյուզանդացի բժիշկները ստեղծել են ուրոսկոպիայի որոշ հիմնարար ուղեցույցեր, որոնցից ամենահայտնի օրինակն է 7-րդ դարի ուրոսկոպիկ մեթոդների ուղեցույցը՝ Թեոֆիլուս Պրոտոսպատարիուսի «Մեզի մասին» աշխատությունը։ Աշխատանքը, մյուսների հետ միասին, լայն տարածում գտավ և արագացրեց ուրոսկոպիայի տարածումը Միջերկրածովյան տարածաշրջանում։ Ժամանակի ընթացքում այս բյուզանդական աշխատանքները ոգեշնչեցին մշակույթի այլ ականավոր գիտնականների հետագա մեկնաբանության (ինչպես արաբ եվրե Իսահակ Իսրայելի բեն Սողոմոնը և նրա մեզի երանգի դասակարգման աղյուսակը), ինչը հանգեցրեց ուրոսկոպիայի ավելի մեծ տարածման և ընդլայնված կիրառմանը և, ի վերջո, ուրոսկոպիկ ախտորոշումը ոչ միզուղիների հետ կապված հիվանդությունների ու վարակների ժամանակ դարձավ ստանդարտ ։
Ուրոսկոպիայի տարածման գործում առանցքային նշանակություն ունեցող Կոնստանտին Աֆրիկացու կողմից բյուզանդական և արաբական տեքստերի լատիներեն թարգմանությունները ոգեշնչեցին ուրոսկոպիկ հետաքրքրության նոր դարաշրջանի առաջացման, հատկապես Արևմտյան Եվրոպայում ողջ Միջին դարերի ընթացքում։ Չնայած այս հանրահռչակմանը, ուրոսկոպիան դեռևս հիմնականում պահպանվում էր Հիպոկրատի և Գալենի առաջին դրույթների սկզբունքներով, որոնք օգնեցին բյուզանդական մեկնաբանություններին, որոնք հետագայում տարածվեցին այս ժամանակահատվածում ժամանակաշրջանի ֆրանսիացի բժիշկներ Բեռնար դը Գորդոնի և Ժիլ դե Կորբեյլի աշխատություններում ։
Թեև ուրոսկոպիան այլևս տարածված չէ ժամանակակից բժշկության մեջ, դրա նախնական ախտորոշման օգտակարության օրինակները դեռևս կան պարզեցված և էմպիրիկ փորձարկված ձևերով ։
Ի դեպ, երբ ուրոսկոպիայի անկումը շարունակվում էր, «Ուրոմանսիայում» դրա մնացորդներից գուշակության նոր ձև առաջացավ ՝ մարդու մեզի հետազոտությունը գուշակության կամ վիճակի գնահատման նպատակով։ Թեև ուրոմանտիան ի սկզբանե հետաքրքրություն է ձեռք բերել 18-րդ և 19-րդ դարերում, այն հազվադեպ է կիրառվում և անհայտ է ներկա դարաշրջանում մեծամասնության համար։
Միջամտություն և կոնվենցիա
Ուրոսկոպիայի պրակտիկանտները կոչվում են ուրոսկոպիստներ։ Այն դարաշրջանում, երբ ուրոսկոպիան հանրաճանաչ մտածելակերպ էր, հիմնական առավելություններից մեկը վիրաբուժական վիրահատությունների բացակայությունն էր, որն իրենց թույլատրում էին Հիպոկրատի երդման ամենապահպանողական կողմնակիցներից։
Մատուլա (անոթ)
Ուրոսկոպիայի անոթը, որը նաև հայտնի է որպես «մատուլա», թափանցիկ ապակու կտոր է. սա պարտադիր է, քանի որ ապակու գունավոր լինեը, ցանկացած դեֆորմացիայի հետ մեկտեղ, կարող են հանգեցնել սխալ ախտորոշման։ Վերջինիս հատակը շրջանաձև է, վերին հատվածը բարակ պարանոցի նման և ունի միզելու համար նախատեսված բացվածք։
Մեզի շրջան
Ուրոսկոպիայի շրջանը դիագրամ է, որը մեզի գույնը կապում է որոշակի հիվանդության հետ։ Այն սովորաբար ունի քսան տարբեր ուրոսկոպիկ անոթներ՝ տարբեր գույների մեզով, որոնք դասավորված են շրջանագծի եզրագծի շուրջ։ Յուրաքանչյուր անոթ ունի մի գիծ, որը կապում է այն որոշակի հիվանդության ամփոփագրի հետ։ Սա թույլ տվեց բժիշկներին ունենալ ուղեցույց քսան տարբեր տեսակի մեզի վերաբերյալ ։
Ջերմաստիճան
Ջերմաստիճանը, որի դեպքում մեզը հետազոտվում է, շատ կարևոր գործոն է, որը պետք է հաշվի առնել ուրոսկոպիայի գործընթացում։ Երբ հիվանդը միզում է, մեզը տաք է, ուստի անհրաժեշտ է, որ այն մնա նույն ջերմաստիճանին՝ պատշաճ գնահատման համար։ Արտաքին ջերմաստիճանը պետք է լինի նույնը, ինչ ներքին ջերմաստիճանը։ Երբ մեզի ջերմաստիճանը իջնում է նրա միջի պղպջակները ենթարկվում են փոփոխության։ Դրանց մի մասը անհետանում է, մի մասը մնում։ Ջերմաստիճանի նվազման դեպքում մասնիկների և նստվածքի գնահատելը դժվարանոնւմ է։ Նրանք տեղափոխվում են դեպի անոթի միջին հատված, ապա հատակ։ Նրանք բոլորը կխառնվեն՝ ավելի դժվարացնելով նստվածքը գնահատել։
Մեկ այլ խնդիր մեզի սառեցման հետ կապված այն է, որ այն կդառնա ավելի խիտ։ Որքան երկար է մեզի սառչելու ժամանակահատվածը, այնքան ավելի հավանական է, որ դրա բյուրեղները կկապվեն իրար հետ, ինչի հետևանքով այն խտանում է։ Սա կարող է հանգեցնել կեղծ ախտորոշման, այդ իսկ պատճառով բժիշկները սովորաբար արագ ստուգում են մեզը։
Ռիչարդ Բրայթը 19-րդ դարում հայտնագործեց մի տեխնիկա, որը թույլ էր տալիս բժիշկներին արդյունավետորեն հետազոտել հիվանդի մեզը ջերմաստիճանի իջեցումից հետո։ Գործընթացը ներառում էր ջրի տաքացում, այնուհետև սառեցված մեզ պարունակող ուրոսկոպիայի անոթի տեղադրում վերջինիս մեջ։ Սա տաքացնում է մեզը, ինչը հանգեցնում է ջերմաստիճանի իջեցման ժամանակ ձևավորված բյուրեղների քայքայմանը։ Արդյունքում մեզը կրկին նոսրանում է։ Այս գործընթացը շատ արդյունավետ է, բայց բժիշկը պետք է «նաև զգույշ լինի, որ անոթը շատ չթափահարի նախքան դրանք ստուգելը, քանի որ կտեղափոխվեն մասնիկները և պղպջակները կքայքայվեն և ճշգրիտ ախտորոշման հավանականությունը կվերանա»։
Դիաբետ
1674 թվականին անգլիացի բժիշկ Թոմաս Ուիլիսը բժշկական գրականության մեջ ներկայացրեց մի յուրօրինակ (և յուրօրինակ հայտնաբերված) հարաբերություն, որում նա նկատեց 1-ին տիպի շաքարային դիաբետով մարդիկ սովորաբար ունենում են քաղցր համի մեզ, ինչը պայմանավորված է արյան մեջ գլյուկոզյի քանակի բարձրացմամբ որը արտազատվում է մեզի միջոցով, քանի որ դիաբետիկները չունեն բավարար ինսուլին, որպեսզի վերամշակի գլյուկոզի մեծ քանակությունը։
Դեղնախտ
Աչքերի, մաշկի և լորձաթաղանթների սպիտակուցների դեղնավուն գունավորում, որն առաջանում է այս հյուսվածքներում բիլիռուբինի նստվածքից։ Այն առաջանում է որպես տարբեր հիվանդությունների հետևանք, ինչպիսիք են հեպատիտը, հիվանդություններ, որոնք ազդում են լեղու նյութափոխանակության վրա։
Ուրոսկոպիայի ժամանակ եթե մեզի գույնը շագանակագույն է հավանաբար հիվանդի մոտ առկա է լյարդի ախտաբանություն։
Երիկամի հիվանդություններ
Երիկամները պետք է զտեն արյան մեջ առկա ավելցուկային նյութերը (հատկապես միզանյութը) և արտազատեն մեզով։ Երբ նրանք չեն կարողանում կատարել ֆունկցիան, հիվանդի մոտ առկա է երիկամների ախտաբանություն։ Բժշկության այն ճյուղը, որն ուսումնասիրում է երիկամները և երիկամների վրա ազդող հիվանդությունները, կոչվում է նեֆրոլոգիա՝ երիկամի հին հունական անունից։
Բժիշկները մեզի հետազոտություններ էին կատարում՝ օգտագործելով տեսողական զննումը։ Եթե մեզը կարմիր կամ փրփրավուն է, հիվանդի մոտ առկա է երիկամների ախտաբանություն։
Տեպլիե Կլյուչի (Կաշարսկի շրջան)
Տեպլիե Կլյուչի (Теплые Ключи), ավան Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Կատեգորիա:Ռոստովի մարզի Կաշարսկի շրջանի բնակավայրեր Կատեգորիա:Ռուսաստանի ավաններ
Սապեժանկա (գյուղ, Շառգորոդի շրջան)
Սապեժանկա (Сапіжанка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Սապեժանկա գյուղում բնակվում էր 1 035 մարդ։ Բնակավայրը զբաղեցնում է 16603 կմ² տարածք։ Բնակչության խտությունը կազմում էր 62,34 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Շառգորոդի շրջանի բնակավայրեր Կատեգորիա:Ուկրաինայի գյուղեր
Ինչպես չդառնալ նախագահ
«Ինչպես չդառնալ նախագահ» (The Front Runner), Ջեյսոն Ռայթմանի՝ կենսագրական դրամայի ժանրում ստեղծած ամերիկյան գեղարվեստական ֆիլմը՝ հիմնված Մեթ Բայի «All the Truth Is Out: The Week Politics Went Tabloid» գրքի վրա (2014)։ Ռայթմանը սցենարը գրել է Բայի և Ջեյ Կարսոնի հետ։ Ֆիլմի գլխավոր դերակատարներն են Հյու Ջեքմանը   , Վերա Ֆարմիգան, Ջոնաթան Քիմբլ Սիմոնսը և Ալֆրեդ Մոլինան։ Ֆիլմը պատմում է 1988 թվականին դեմոկրատական կուսակցության կողմից նախագահի թեկնածու առաջադրված ամերիկացի սենատոր Գերի Հարտի ծագման և նրա հետագա խայտառակության մասին, երբ ԶԼՄ-ը հայտնեցին նրա բացահայտված արտամուսնական կապի մասին։
Նկարահանումներ
Նկարահանումներն սկսվել են 2017 թվականի սեպտեմբերի 18-ին ։ Նկարահանումները տեղի են ունեցել նաև Ատլանտայում և Սավաննայում ։
Արտաքին հղումներ
Կատեգորիա:Ամերիկյան ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ատլանտայում նկարահանված ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Իրական դեպքերի վրա հիմնված դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:2018 դրամա ֆիլմեր
Մինիոններ
Մինիոններ, ամերիկյան եռաչափ անիմացիոն ֆիլմ, որի պրեմիերան տեղի է ունեցել 2015 թվականի հուլիսի 10-ին ։ «Անճոռնի ես» և «Անճոռնի ես 2» մուլտֆիլմերի շարունակությունը, որը պատմում է, թե ինչպես են ստեղծվել մինիոնները։ Արտադրությունը՝ Universal Pictures-ի։ Սցենարը գրել է Բրայան Լինչը, ռեժիսորներն են Պիեռ Քոֆինը և Կայլ Բալդան, պրոդյուսերները՝ Քրիս Մելենդանդրին և Ջանեթ Հելին ։ Սանդրա Բուլոկը հնչունավորելու է Սկարլետ Օվերքիլին՝ ֆիլմի չարագործին, իսկ Ջոն Հեմը՝ նրա ամուսնուն՝ գյուտարար Հերբ Օվերքիլին ։
Թողարկում
2012 թվականի օգոստոսի 21-ին հայտարարվեց, որ ֆիլմը կթողարկվի 2014 թվականի դեկտեմբերի 19-ին ։ 2013 թվականի փետրվարին Սանդրա Բուլոկը միացավ նկարահանող խմբին՝ հնչունավորելու Սկարլետ Օվերքիլին Ջոն Հեմի հետ, ով 2 ամիս անց նույնպես միացավ՝ հնչունավորելու Սկարլետի ամուսնուն՝ Հերբ Օվերքիլին ։ 2013 թվականի սեպտեմբերի 20-ին ֆիլմի թողարկման ամսաթիվը հետաձգվեց 2014 թվականի դեկտեմբերի 19-ից 2015 թվականի հուլիսի 10 ։ Հետաձգման պատճառը Universal Pictures-ի՝ «Անճոռնի ես 2» մուլտֆիլմի հուլիսյան թողարկումից գոհ լինելն էր․ այդ պատճառով այս ֆիլմի համար ևս ցանկացան օգտվել ամառային թողարկման բարենպաստ հնարավորություններից ։
Արտաքին հղումներ
Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:2015 ֆիլմեր Կատեգորիա:Մուլտֆիլմեր դինոզավրերի մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Universal Pictures ֆիլմեր Կատեգորիա:3D մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում
Հերման Օբերտ
Հերման Յուլիուս Օբերտ (Hermann Julius Oberth, ), գերմանացի ֆիզիկոս և ինժեներ, հրթիռային տեխնիկայի և տիեզերագնացության հիմնադիրներից։
Սովորել է Մյունխենի (1913-1914, 1919-1920), Կլուժի (1919), Գյոթինգենի (1920-1921), Հայդելբերգի (1921-1923) համալսարաններում։
Աշխատել է Ռումինիայում, Ավստրիայում, Գերմանիայում (1940-1945, մասնավորապես Պենեմյունդեում), Իտալիայում, ԱՄՆ-ում (մասնակցել է ամերիկացի ԵԱԱ-ների և մի շարք հրթիռների ստեղծման աշխատանքներին), 1958-ից՝ ԳՖՀ–ում։
Օբերտը մշակել է հրթիռների թռիչքի տեսության և մթնոլորտի հետազոտման համար դրանց օգտագործման մի շարք հարցեր։ Հրթիռային տեխնիկայի և տիեզերական թռիչքների գերմանական ընկերության (1963 թվականից կոչվում է Օբերտի անվամբ) հիմնադիրներից է։ 1951 թվականին ընկերությունը սահմանել է Օբերտի անվամբ մեդալ, որը շնորհվում է հրթիռային տեխնիկայի և տիեզերագնացության բնագավառի հիմնարար հետազոտությունների և ակնառու նվաճումների համար։
Ծանոթագրություններ
Կատեգորիա:Գերմանացի ֆիզիկոսներ Կատեգորիա:Գերմանացի գյուտարարներ Կատեգորիա:Գերմանացի ճարտարագետներ Կատեգորիա:Մյունխենի համալսարանի շրջանավարտներ Կատեգորիա:Հայդելբերգի համալսարանի շրջանավարտներ Կատեգորիա:Առաջին համաշխարհային պատերազմի մասնակիցներ Կատեգորիա:Գերմանացի սցենարիստներ
Բալախտա
Բալախտա (Балахта), քաղաքատիպ ավան Ռուսաստանի Կրասնոյարսկի երկրամասի Բալախտինսկի շրջանի կազմում։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կրասնոյարսկի երկրամասի Բալախտինսկի շրջանի բնակավայրեր Կատեգորիա:1924 թվականին հիմնադրված բնակավայրեր
Վասիլի Չերքեզով
Չերքեզովը ավարտել է Չայլուրի ռեալական ուսումնարանը։ Համալսարանական կրթություն ստանալու նպատակով մեկնում է Սանկտ Պետերբուրգ, քննություններ հանձնում միաժամանակ լեռնային և հաղորդակցության ուղիներ բաժիններ ընդունվելու համար։ Չնայած որ Չերքեզովը ընդունվում է երկու բաժինն էլ՝ այնուամենայնիվ ֆինանսական դժվարությունների պատճառով բաժիններից ոչ մեկը չի ավարտում և Թիֆլիս է վերադառնում առանց բարձրագույն կրթության դիպլոմի ։
Թիֆլիս վերադառնալուց հետո սկսում է զբաղվել բազմանդամ ընտանիքի կարիքները բավարարելու ուղղությամբ։ Սկզբնական շրջանում մասնավոր դասեր է տալիս, ապա աշխատում որպես սրբագրիչ, այնուհետև «Կովկաս» («Кавказ») պարբերականում որպես քարտուղար։ Որոշ ժամանակ անց զբաղվում է նաև գրական գործունեությամբ։ 1991 թվականին «Նոր տեսություն» («Новое обозрение») թերթում հրապարակում է ֆելիետոնների շարք ։
1885 թվականին Վ.Չերքեզովն ընտրվում է Թիֆլիսի նահանգի ազնվականության միության քարտուղար։ Այդ պաշտոնը նա զբաղեցնում է մինչև 1888 թվականը, որից հետո մինչև 1892 թվականը կատարում է նույն միության գրասենյակի նախագահի քարտուղարի պարտականությունները։ 1895 թվականից Չերքեզովը, որպես վերոնշյալ միության ներկայացուցիչ, անդամակցել է Հողագործական Բանկի Անդրկովկասյան մասնաճյուղին ։
1899 թվականի մարտի 22-ին Վ.Չերքեզովը մասնակցում է Թիֆլիսի փոխքաղաքագլխի թափուր պաշտոնի համար տեղի ունեցած քվեարկությանը, բայց չի ընտրվում Վարչության անդամի պաշտոնում Չերքեզովը ընտրվում է նաև 1899 թվականի նոյեմբերի 8-ին, ապա 1903 թվականի նոյեմբերի 17-ին և պաշտոնավարում մինչև քաղաքագլուխ ընտրվելը ։
1904 թվականի մարտի 22-ին Վ.Չերքեզովն ընտրվում է փոխքաղաքագլուխ և մինչև 1907 թվականի հոկտեմբերի 29-ին զուգահեռաբար վարում նաև այդ պաշտոնը ։
1905-1906 թվականներին, երբ Հարավային Կովկասում տեղի էին ունենում հայ-թուրքական (թաթարական) ընդհարումներ, Վ.Չերքեզովն իր զուսպ և խաղաղարար կեցվածքով կարողանում է 1907 թվականի սեպտեմբերի 14-ին Թբիլիսիի քաղաքագլխի ընտրություններում ընտրվել քաղաքագլուխ ։ Ըստ էության, նա այդ պաշտոնի պարտականությունները կատարում էր արդեն 1905 թվականից, երբ Ք.Վերմիշյանցը հրաժարական տվեց քաղաքագլխի պաշտոնից ։ Հիվանդության պատճառով նա քաղաքագլխի պարտականությունները իրականացնում է մինչև 1909 թվականի հոկտեմբերի 29-ին։ Իր պաշտոնավարության ընթացքում Չերքեզովը իրականացրել է մի շարք կարևոր աշխատանքներ։ Մասնավորապես, նա ավարտին հասցրեց Մուխրանյան կամրջի, «Արամյանց» հիվանդանոցի, Հավլաբարի գիմնազիայի շինարարությունները ։
1910 թվականի սկզբին Վ.Չերքեզովը բուժման նպատակով մեկնում է Սանկտ Պետերբուրգ ։ Երկու ամիս անց վերադառնում է Թիֆլիս, սակայն նույն թվականի ամռանը նրա առողջությունը կտրուկ վատանում է։ 1910 թվականի հուլիսի 14-ին Վ.Չերքեզովը 53 տարեկան հասակում մահանում է։ Նրա թաղումը տեղի է ունենում հուլիսի 18-ին Դիդուբե թաղամասի վրաց եկեղեցու մուտքի ձախ կողմում (Դիդուբեի պանթեոն) ։
Ծանոթագրություններ
Կատեգորիա:Թբիլիսիի քաղաքապետներ Կատեգորիա:Թբիլիսի քաղաքում մահացածներ Կատեգորիա:Դիդուբեի պանթեոնում թաղվածներ Կատեգորիա:Հունիսի 5 ծնունդներ Կատեգորիա:Հուլիսի 14 մահեր Կատեգորիա:1857 ծնունդներ Կատեգորիա:1910 մահեր Կատեգորիա:Վրաստանի պետական գործիչներ
Վեռսկա
Վեռսկա (Värska), գյուղական ավան Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղական ավանում բնակվում էր 443 մարդ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղական ավաններ
Հենեպին շրջան (Մինեսոտա)
Հենեպին շրջան (Hennepin County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,442 կմ² է, բնակչությունը՝ 1,116,200 մարդ (2000 թ. տվյալներով)։ Շրջկենտրոնն է Մինեապոլիս բնակավայրը։ Կազմավորվել է 1852 թ.։
Կատեգորիա:Մինեսոտա նահանգի շրջաններ
Գամլա (կամուրջ)
Գամլա կամուրջ (Gamla bron, ), ամենահին կամուրջը Ումեոյում (Շվեդիա), որը պահպանվել է մինչև մեր ժամանակները։ Կապում է Ումելվեն գետի ափերը, երկարությունը 301 մետր է։
Պատմություն
Երբ Ումեոյում կամուրջներ չկային, մարդիկ ձմռանը գետը հատում էին սառցե ճանապարհով, իսկ տարվա մյուս եղանակներին՝ լաստանավերով ։
Ռուս-շվեդական պատերազմի ժամանակ ռուսական զորքերի կողմից քաղաքի երկրորդ գրավման ընթացքում՝ 1809 թվականին, զինվորները գերաններից լողացող կամուրջ են կառուցել։ Սակայն դրանից կարճ ժամանակ անց այն ավերվել է գարնանային վարարումից ։
Ումելվենում գետի վրա կամուրջ կառուցելը երկար ժամանակ շատ թանկ գործ էր համարվում, սակայն Գուստավ Մունտեն 1856 թվականին նահանգապետի պաշտոնն զբաղեցնելուց հետո հետաքրրքվել է այդ հարցով։ Նա հանձնարարել է ուսումնասիրել, թե կամրջի կառուցումը որ մասում առավել հարմար կլինի, որպեսզի առաջարկներ պատրաստի շինարարության վերաբերյալ և հաշվարկի, թե որքան կարժենա շինարարությունը։ Որոնման աշխատանքները ցույց են տվել, որ ավերված կամրջին շատ մոտ տարածքը հարմար է կամուրջ կառուցելու համար։ Շինարարական նախագծի կանխատեսվող գումարը կազմում էր 65450 կրոն։ Լրացուցիչ ծախսերի հաշվառմամբ ընդհանուր արժեքը կազմում էր 86000 կրոն ։